**TEMELJNE SMERNICE ZA DOBAVITELJE**

Coca-Cola Hellenic Bottling Company S.A. in njene podružnice (skupno CC Hellenic) je etična organizacija in kot taka prevzema odgovornost in zagotavlja, da zaradi njenega poslovanjane ne prihaja do posrednega ali neposrednega kršenja človekovih pravic. Znotraj organizacije zagotavljamo, da naši zaposleni celostno razumejo zavezanost podjetja k spoštovanju čovekovih pravic in se zavedajo svojih prvic in odgovornosti. Partnerji, ki sodelujejo z nami širom držav, kjer smo prisotni, poznajo našo zavezo k poslovanju, skladnemu z vrednotami, ki predstavljajo najvišje standarde kakovosti, integritete in odličnosti. Spoštujemo unikatne navade in kulturo v skupnostih, kjer poslujemo.

Pri udejanjanju te usmeritve razvijamo odnose z dobavitelji, s katerimi delimo podobne vrednote in ki poslujejo na etičen način. Z dobavitelji si prizadevamo ravnati na enak način kot pričakujemo, da bodo oni ravnali z nami. Kot del neprestanih prizadevanj po razvoju in krepitvi odnosov z dobavitelji smo za naše neposredne dobavitelje razvili Temeljna vodila za dobavitelje. Ta temeljijo na predpostavki, da je dobra poslovna praksa bistvena za naš dolgoročni poslovni uspeh in se kot taka mora odražati v naših odnosih in ravnanju na trgu, na delovnem mestu, v okolju in skupnosti. Veseli nas, da lahko v sodelovanju z dobavitelji zagotovimo skladnost z načeli, predstavljenimi s tem dokumentom.

**Workplace Practices**

Kot Coca-Cola Hellenic podpiramo pravične zaposlitvene prakse v skladu z našo zavezanostjo k spoštovanju človekovih pravic na delovnem mestu. Prizadevamo si:

1. preko odprte in iskrene komunikacije vzpostaviti močna in neposredna razmerja z našimi zaposlenimi .

2. spoštovati veljavne lokalne zakone, vključno s tistimi, ki zadevajo delovni čas, nadomestila, diskriminacijo in zastopanje v sindikatih.

3. ceniti raznolikost v najširšem pomenu.

4. razviti občutek odgovornosti za opravljeno delo in dosežene rezultate na najvišji ravni.

5. nagrajevati naše zaposlene sorazmerno z njihovimi dosežki.

6. nuditi priložnosti zaposlenim za osebni in profesionalni razvoj.

7. skupaj z zaposlenimi zagotoviti varnost na delovnem mestu.

Pričakujemo, da naši dobavitelji spoštujejo veljavne zakone, standarde in zahteve držav, v katerih delujejo.

**Delovno okolje**

Od dobaviteljev pričakujemo, da bodo svoje zaposlene ter pogodbene partnerje presojali na osnovi njihove sposobnosti za opravljanje dela in ne na osnovi njihovih fizičnih in/ali osebnih karakteristik ali prepričanj, kar potrjuje načelo nediskriminacije na osnovi rase, barve kože, spola, vere, nacionalnega porekla ali spolne usmerjenosti.

**Zdravje in varnost**

Od dobaviteljev pričakujemo, da zagotavljajo varno delovno okolje ter izvajajo politiko in prakso, ki minimalizira riziko nesreč, poškodb ter izpostavljenosti zdravja.

**Otroško in prisilno delo; zloraba delavcev**

Od dobaviteljev pričakujemo, da ne zaposlujejo nikogar, ki je mlajši od zakonsko določene starosti za opravljanje dela, da nad zaposlenimi ne izvaja fizičnega ali psihičnega nasilja ali drugega nedovoljenega nadlegovanja, da se ne poslužuje prisilnega dela znotraj podjetja in katerekoli njegove podružnice.

**Plače in nadomestila**

Pričakujemo, da dobavitelji svoje zaposlene plačujejo pravično in konkurenčno glede na tip industrije, v popolni skladnosti z veljavno lokalno in nacionalno zakonodajo glede plač, nadomstil in delovnega časa ter zaposlenim nudijo priložnosti za razvoj svojih sposobnosti in zmožnosti.

**Zastopanje**

V primeru, da se njihovi zaposleni zakonito odločijo, da jih bo zastopal sindikat, od dobaviteljev pričakujemo, da bodo takšno ravnanje sprejeli v dobri veri in da ne bodo izvajali povračilnih ukrepov zoper zaposlene, ki sodelujejo v delovskih organizacijah.

**Okoljske prakse**

Pričakujemo, da dobavitelji poslujejo na način, ki varuje in ohranja okolje. Minimalna zahteva je, da dobavitelji spoštuejejo veljavno okoljsko zakonodajo, pravila in smernice v državah, v katerih poslujejo.

**Navzkrižje interesov**

Od zaposlenih CC Hellenic se pričakuje, da vselej izberejo in sodelujejo z dobavitelji, ki poslujejo oz. si s CC Hellenic prizadevajo poslovati na neposreden, transparenten način, temeleč na uspešnosti the oseb, njihovih izdelkov in storitev brez dajanja prednosti njim,njihovim prijateljem ali družini. Skladno s tem zaposleni ne smejo imeti z dobavitelji kakršnegakoli odnosa, finančnega ali drugega, ki bi bil lahko v nasprotju ali bi se lahko zdel v nasprotju z odgovornostjo zaposlenega, da vselej ravna v najboljšem interesu CC Hellenic. Na primer dobavitelji ne smejo zaposlovati ali na kakšen drug način izvajati plačil zaposlenemu CC Hellenic v času trajanja kakršnihkoli transakcij med dobaviteljem in CC Hellenic. Prijateljstva izven poslovanja so neizogibna in sprejemljiva, vendar mora dobavitelj zagotoviti, da osebnega odnosa ne uporablja za kakršenkoli vpliv na poslovno presojo zaposlenega CC Hellenic. Če je zaposleni pri dobaviztelju v družinskem odnosu z zaposlenim v CC Hellenic (soprog, starš, otrok, stari starš, partner,…), oziroma ima dobavitelj drug odnos z zaposlenim CC Hellenic, ki bi lahko predstvljal navzkrižje interesov, mora dobavitelj to dejstvo razkriti CC Helleni oziroma poskrbeti, da to stori zaposleni CC Hellenic.

**Darila, obroki, zabava**

Zaposlenim CC Hellenic je prepovedano s strani dobaviteljev sprejemati karkoli, kar presega normalno poslovno gostoljubje, ki je razumno in primerno glede na okoliščine. Običajna poslovna kosila in majhne geste hvaležnosti so načeloma sprejemljive, vendar dobavitelji zaposlenim CC Hellenic ne smejo ponujati kakršnihkoli pretiranih ali razkošnih daril, obrokov ali zabave, ki bi lahko dajali vtis poskusa vplivanja. Denar ali denarni ekvivalenti kot so darilne kartice so prepovedani. Geste hvaležnosti do dobaviteljev morajo podpirati legitimen poslovni interes CC Hellenic in morajo biti razumne in primerne glede na okoliščine. Naši zaposleni morajo biti pozorni na lastna pravila dobaviteljev glede prejemanja daril in ostalih ugodnosti.

**Poslovne in finančne evidence**

Tako dobavitelji kot CC Hellenic morajo vzdrževati natančne evidence vseh zadev, ki izhajajo iz poslovnega podnosa med dobavitelji in CC Hellenic, vključno z evidencami vseh stroškov in plačil. Če prejme CC Hellenic račun za delovne ure zaposlenega pri dobavitelju, morajo biti časovne evidence popolne in natančne. Dobavitelj ne sme zavlačevati s pošiljanjem računa ali kakorkoli drugače omogočiti prerazporeditve stroška v drugo računovodsko obdobje.

**Podkupovanje**

Coca-Cola Hellenic pri podkupovanju uporablja pristop „ničelne tolerance“. Dobavitelji, ki delujejo v imenu Coca-Cole Hellenic, morajo upoštevati vse veljavne zakone o podkupovanju in protikorupciji, ki prepovedujejo podkupovanje javnih uslužbencev ali zasebnih strani. Dobavitelji se morajo držati Kodeksa poslovnega ravnanja in protikorupcijske politike Coca-Cole Hellenic, saj se nanašajo na tretje osebe in so na voljo na spletnem mestu Coca-Cola Hellenic: http://www.coca-colahellenic.com. Dobavitelj v zvezi s katero koli transakcijo, ki jo ima dobavitelj Coca-Cola Hellenic ali na kakršen koli drug način vključuje Coca-Cola Hellenic, ne sme neposredno ali posredno dajati nobenemu državnemu uslužbencu, zaposlenemu v podjetju, ki se nahaja v državnem lastništvu ali politični stranki, da bi pridobil kakršen koli neprimeren in nezakonit privilegij ali prednost. Dobavitelji morajo voditi pisno evidenco vseh plačil (vključno z vsemi darili, kosili in večerjami, zabavo ter vsem, kar ima določeno vrednost), opravljenih v imenu Coca-Cole Hellenic ali iz sredstev, ki jih daje na voljo Coca-Cola Hellenic. Dobavitelj bo nemudoma posredoval vse podatke in informacije, ki jih lahko Coca-Cola Hellenic zahteva za poglobljene preglede podkupovanja.

**Varovanje informacij in osebnih podatkov**

Dobaitelj mora zaščititi zaupne informacije CC Hellenic. Dobavitelji, ki jim je bil kot sestavni del poslovnega odnosa omogočen dostop do zaupnih informacij CC Hellenic, le-teh ne smejo deliti z nikomer, če ne razpolagajo z dovoljenjem CC Hellenic. Dobaviteljem ni dovoljeno trgovati z vrednostnimi paprji, oziroma vzpodbujati drugih k takemu ravnanju, na osnovi zaupnih informacij, ki so jih prejeli od CC Hellenic. Če dobavitelj meni, da je prišel do zaupnih informacij CC Hellenic po pomoti, mora o tme nemudoma obvestiti svoj kontakt v podjetju in tako preprečiti nadaljno distribucijo informacij. Podobno dobavitelj ne sme nikomur v CC Hellenic razkriti informacij, povezanih z drugimi družbami, če je dobavitelj pogodbeno ali pravno vezan, da the informacij ne deli.

Dobavitelji bi morali upoštevati veljavno zakonodajo o varstvu podatkov, vključno s Splošno uredbo Evropske unije o varstvu podatkov ("GDPR").

**Poročanje nepravilnega ravnanja**

Dobavitelj, ki misli, da je zaposleni CC Hellenic ali kdorkoli drug, ki nastopa v njenem imenu , vpleten v nelegalno ali kakršnokoli drugo neprimerno ravnanje, mora o stvari poročati podjetje.

Želeli bi tudi, da kot naši dobavitelji zastavite vsa vprašanja glede skladnosti ali etike, s katerimi se srečujete v našem podjetju, in da ste prepričani, da bodo vaši pomisleki glede Coca-Cole Hellenic resno obravnavani ter ustrezno obdelani. Zaskrbljenost je treba najprej sprožiti pri menedžerjih zaposlenih v Coca-Coli Hellenic ali pri odgovornem direktorju Coca-Cole Hellenic za skladnost poslovanja po e-pošti: compliance@cchellenic.com ali pa uporabite našo linijo »Govorite z zaupanjem«, ki jo najdete na: www.coca-colahellenic.ethicspoint.com. Coca-Cola Hellenic ne bo dopuščala povračilnih ukrepov s strani naših zaposlenih do dobaviteljev, ki izrazijo zaskrbljenost ali pomagajo pri preiskavi.

**Mednarodne sankcije**

Pričakujemo, da bodo naši dobavitelji upoštevali sankcijsko politiko CCHBC, ki je na voljo na spletnem mestu Coca-Cola Hellenic: http://www.coca-colahellenic.com, kakršne koli sankcije, embargo, trgovinske omejitve ali podobne ali povezane zahteve, ki jih upravlja, in / ali ki jih izvaja Državno ministrstvo ali Ministrstvo za finance ZDA, ter kakršne koli sankcije ali omejevalni ukrepi, ki jih naloži Varnostni svet Združenih narodov, Evropska unija, Švica ali katera koli država članica Evropske unije ali kateri koli drug vladni organ, pod jurisdikcijo katerega deluje Coca-Cola Hellenic, dobavitelj ali katero koli povezano podjetje.

**Skladnost z veljavnimi zakoni in standardi**

Minimalne zahteve, ki jih mora v okviru opravljanja svoje celotne dejavnosti izpolnjevati dobavitelj družbe Coca-Cola Hellenic, so sledeče:

**Zakoni in predpisi** Dobavitelj je dolžan upoštevati vse veljavne zakone, pravila, predpise in zahteve pri proizvodnji in distribuciji svojih izdelkov ter pri zagotavljanju storitev za Coca-Colo Hellenic.

**Zaposlovanje otrok** Dobavitelj v skladu z lokalno zakonodajo ne bo zaposloval otrok.

**Suženjstvo, prisilno delo in trgovina z ljudmi** Dobavitelj ne sme zadržati nobene osebe v suženjstvu ali prisilnem delu niti se ne sme ukvarjati z nobeno trgovino z ljudmi. Dobavitelj zaposlenim ne nalaga nobene obveznosti plačevanja nadomestil za zavarovanje zaposlitve ali nastanitve ali obveznosti povračila stroškov, ki jih ima dobavitelj v postopku zaposlitve.

**Zloraba delacev** Dobavitelj ne bo fizično ali kako drugače zlorabljal delovne sile.

**Tretje osebe** Dobavitelj spoštuje pravico zaposlenih, da se odločijo, da jih zastopa tretja oseba, in da se kolektivno pogajajo v skladu z veljavno zakonodajo.

**Plače in dodatki** Plače in dodatki morajo biti v skladu z veljavno zakonodajo.

**Delovni čas in nadure** Delovni čas in nadure morajo biti v skladu z veljavno zakonodajo.

**Zdravje in varnost** Delovni pogoji morajo biti v skladu z veljavno zakonodajo.

**Varstvo okolja** Dobavitelj deluje v skladu z veljavno okoljsko zakonodajo.

**Konflikt interesov** Zaposleni v Coca-Coli Hellenic in naši dobavitelji se morajo izogibati situacijam, v katerih lahko pride do konflikta interesov.

**Poslovna in finančna evidenca** Dobavitelj mora upoštevati vse veljavne zakone v zvezi z vodenjem računovodskih evidenc in poročanjem.

**Podkupnina** Dobavitelj bo spoštoval vse veljavne zakone, ki prepovedujejo podkupovanje in korupcijo, pri svojem poslovanju pa ne bo uporabljal podkupnin ali drugih nezakonitih praks.

**Zaščita zaupnih informacij in osebnih podatkov** Dobavitelj bo varoval podatke podjetja Coca-Cola Hellenic in druge neodvisne informacije, razkrite dobavitelju. Dobavitelj mora upoštevati veljavno zakonodajo o varstvu podatkov, vključno s Splošnouredbo o varstvu osebnih podatkov Evropske unije (GDPR).

**Sankcije** Dobavitelj mora upoštevati veljavne mednarodne sankcije.

**Dokazovanje skladnosti**

Dobavitelj mora biti sposoben dokazati skladnost s temi Smernicami za dobavitelje na zahtevo podjetja Coca-Cole Hellenic.

Če osem osnovnih konvencij Mednarodne organizacije dela (v nadaljnjem besedilu:ILO) določajo višji standard kot lokalna zakonodaja, bo dobavitelj moral izpolnjevati standarde ILO. Te minimalne zahteve so del vseh sporazumov med Coca-Colo Hellenic in njenimi neposrednimi dobavitelji. Pričakujemo, da bodo naši dobavitelji razvili in implementirali ustrezne notranje poslovne procese, da bodo zagotovili skladnost s temi Smernicami. Sodelujemo s podjetjem The Coca-Cola, ki redno uporablja neodvisne tretje osebe za ocenjevanje skladnosti dobaviteljev s temi Smernicami; ocene vključujejo zaupne razgovore z zaposlenimi in pogodbenimi delavci. Če dobavitelj ne podpira nobenega vidika zahtev teh smernic, se pričakuje, da bo izvedel korektivne ukrepe. Coca-Cola Hellenic si pridržuje pravico, da prekine pogodbo s katerim koli dobaviteljem, ki ne more dokazati skladnosti z zahtevami teh smernic.